CELEX: 62020TN0013
Language: bg
Date: 2020-01-08 00:00:00
Title: Дело T-13/20: Жалба, подадена на 8 януари 2020 г. — Valiante/Комисия

23.3.2020   
            
            
               BG
            
            
               Официален вестник на Европейския съюз
            
            
               C 95/34
            
         
      Жалба, подадена на 8 януари 2020 г. — Valiante/Комисия
      (Дело T-13/20)
      (2020/C 95/44)
      Език на производството: английски
      
         Страни
      
      
         Жалбоподател: Diego Valiante (Антверпен — Берхем, Белгия) (представител: R. Wardyn, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решение на Комисията от 14 март 2019 г., с което е отхвърлено искането на жалбоподателя да бъде допуснат до вътрешен конкурс COM/1/AD10/18 (AD10),
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първо основание: нарушение на член 27 от Правилника за длъжностните лица с отказа да се допусне жалбоподателят до вътрешния конкурс поради липсата на изискваната минимална степен.
                  
                              —
                           
                           
                              Жалбоподателят твърди, че изискваната минимална степен не е действителен показател за професионална компетентност. Вследствие на това изискването за минимална степен възпрепятства назначаването на работа на квалифицирани кандидати с опит.
                           
                        
            
                  2.
               
               
                  Второ основание: нарушение на принципа на равно третиране и на член 27 от Правилника за длъжностните лица с изискването за минимална степен, което не засяга по един и същи начин срочно наетите служители и длъжностните лица.
               
            
                  3.
               
               
                  Трето основание: нарушение на член 27 от Правилника за длъжностните лица с изискването да се кандидатства само за една област, което възпрепятства назначаване, основаващо се на най-високите стандарти за умения, продуктивност и безупречност на възможно най-широка основа.